## Skabelon til proces for udvikling eller revision af børne- og ungepolitikken

Udviklingen og revisionen af den sammenhængende børne- og ungepolitik kan med fordel tilrettelægges som en proces med involvering af centrale interessenter, herunder politikere, borgere, brugere (fx elev- eller ungeråd), medarbejdere og samarbejdspartnere.

Indledningsvist kan det være en god idé at overveje, hvor omfattende behovet er for at justere den sammenhængende børne- og ungepolitik. Dvs., om der er behov for en mindre revision eller nyudvikling. I denne proces kan det overvejes, om der er ændringer i forhold til følgende punkter, som understøtter eller udfordrer den nuværende politik:

* Lovgivningen.
* Ny forskningsbaseret viden om, hvad der virker.
* Vores primære samarbejdsparter, herunder brugerundersøgelser el.lign.
* Erfaringer fra andre kommuner.
* Kommunens tværgående praksis, retningslinjer el.lign. for udarbejdelse eller design.
* Budgettet.
* Organiseringen internt i kommunen.
* Opgavesammensætningen.
* Udvikling og resultater i forhold til:
* Administration (fx lovmedholdelighed i form af overholdelse af tidsfrister, antal sager m.m.).
* Indsatser (fx fordeling på foranstaltningstyper, varighed).
* Målgrupper (fx alder, type funktionsnedsættelse).
* Opnåelse af resultatmål (fx for skolefravær, tidlig indsats, kriminalitet)
* Økonomi (fx gennemsnitspris pr. sag, fordeling mellem forebyggelse og anbringelse.
* Internaliseringen af den nuværende politik i sagsbehandlingspraksissen.

Oversigten herunder viser en række faser, som kan være omdrejningspunkt i processen for udvikling eller revision af politikken. Typisk starter udarbejdelsen i forvaltningen, og der indhentes input fra interessenter i en mere eller mindre involverende proces. Når der foreligger et udkast, sendes det typisk også til relevante aktører til høring inden den endelige politiske behandling.

**Skabelon: Proces for udvikling eller revision af børne- og ungepolitik**

| Tidspunkt – dato | Aktiviteter  | Ansvarlig og involverede |
| --- | --- | --- |
|  | Der udarbejdes forslag til kommissorium for arbejdet med at udvikle en sammenhængende børne- og ungepolitik, herunder evt. interessentanalyse og kommunikationsstrategi samt stillingtagen til, hvor lang en tidsperiode den nye politik påtænkes at skulle dække, fx to år eller frem til der tiltræder nyt byråd.  |  |
|  | Forslaget sendes til de relevante råd, udvalg og institutioner i kommunen. |  |
|  | Fagudvalget behandler forslaget til kommissoriet. |  |
|  | Arbejdet med at politikken igangsættes. |  |
|  | Inddragelse af interessenter på området, fx afholdelse af dialogmøder. |  |
|  | Visioner og værdier opstilles. |  |
|  | Der udpeges indsatsområder og eventuelt bærende metoder og tilgange. |  |
|  | Sikre sammenhæng med øvrige politikker i kommunen el.lign., herunder plan for en sammenhængende indsats overfor ungdomskriminalitet og beredskab vedrørende overgreb. |  |
|  | Visioner, værdier og indsatsområder konkretiseres i mål. |  |
|  | Beskrive rammer for opfølgning på politikken. |  |
|  | Forslag til politik udarbejdes. |  |
|  | Udvalget drøfter forslaget, og det sendes i høring. |  |
|  | Den endelige udgave udarbejdes. |  |
|  | Politikken behandles i det eller de relevante udvalg.  |  |
|  | Kommunalbestyrelsen eller det faglige udvalg færdigbehandler og vedtager forslaget til politikken. |  |
|  | Den vedtagne børne- og ungepolitik offentliggøres og formidles til relevante interessenter i og udenfor forvaltningen, herunder implementeringsstrategi el.lign. |  |
|  | Der følges op på børne- og ungepolitikken. |  |